Altadalen
Store norske leksikon,Geografi,Norges geografi,Troms og Finnmark,Alta
Altadalen er en dal i Alta kommune, Troms og Finnmark. Altadalen er 40 kilometer lang nedenfor Šávču.
Gjennom Altadalen renner Altaelvas nedre løp. Altadalen strekker seg fra botnen av Altafjorden i sørøstlig retning. Den nedre del er åpen og bred med furuskog. Her er en del bebyggelse med blant annet Alta by. Dalføret deler seg ved Eiby i Altadalen og Eibydalen, her blir dalsidene høyere og dalen trangere, og Altadalen ender i Šávču, hvor Altaelva har gravd ut en mektig canyon. Hovedveien mellom Alta og Kautokeino følger Eibydalen. Les mer i Store norske leksikon Alta Troms og Finnmark Altaelva Altafjorden